হাওড়া স্টেশনের মুকুটে জুড়ল নতুন পালক। নতুন বছরের প্রথম দিনেই হাওড়া যাত্রীরা পেলেন নতুন খুশির খবর। ইন্ডিয়ান গ্রিন বিল্ডিং কাউন্সিল(আইজিবিসি)ও সিআইআই হাওড়া স্টেশনকে নতুন সম্মানে ভূষিত করেছে।

সম্মানিত হল হাওড় স্টেশন। 
রবিবার  দেশের প্রথম গ্রিন স্টেশনের তকমা পেল হাওড়া স্টেশন। হাওড়ার ইস্টার্ন রেলওয়ের উচ্চপদস্থ বিভাগীয় পরিবেশ ও হাউসকিপিং ম্যানেজারকে সিআইআই-আইজিবিসি-র পক্ষ থেকে একটি সিলভার রেটিং সার্টিফিকেট দেওয়া হয়। 

এই বিষয়ে অন্যান্য খবর

বাংলার বড় প্রাপ্তি! হাওড়া-শিয়ালদহ বদলে যাচ্ছে, রাজ্যে ৬ স্টেশনের ‘আচ্ছে দিন’


এদিন উপস্থিত ছিলেন হাওড়ার বিধায়ক রথীন চক্রবর্তী, বিভাগীয় রেলওয়ে ম্যানেজার মনু গোয়েল ও আইজিবিসি কলকাতা চ্যাপ্টারের চেয়ারপার্সন শকুন্তলা ঘোষ। 
হাওড়া স্টেশন এই সম্মানে ভূষিত হওয়ার ফলে, দেশের বাকি স্টেশনগুলিও যে পরিবেশ ও পরিচ্ছন্নতার দিকে বিশেষ নজর দেবে বলে মনে করছেন শকুন্তলা ঘোষ। এই ঘোষণায় স্বাভাবিক ভাবেই খুশি হাওড়া স্টেশনের রোজকার যাত্রীরা।